ـــــ مېنىڭ خوجايىنىم چى بەگلىكىدىكى كاتتا زەردار تيەن ھەزرەت سودا سارىيىنىڭ خوجايىنى بولىدۇ. خوجايىن كېتىدىغان چاغدا خوجايىن كېتىپ چاكارلار قالىدۇ،  ئادەم كەتكەن بىلەن ساراي قالىدۇ، كەلگىندىلەرنى قوغلاپ چىقىرىش نەچچە كۈنگە پايلىمايدۇ، دەپ مېنى سارايغا قاراشقا ئەۋەتتى. جانابلىرى قەدەم تەشرىپ قىلسىلىرى چاكارلىرى بىر تىيىن ئالمايمەن، جانابلىرىمۇ تويغىچە يەپ-ئىچىپ، ئارامخۇدا سالقىنداپ ئۇخلىۋالىلا، چاكارلىرى خىزمەتلىرىنى قىلىپ ئازراق تاپان ھەققى ئالساملا بولدى، ـــــ دېدى خۇشامەتگۇيلارچە ھىجىيىپ. لى سى تولىمۇ راۋان-يېقىملىق سۆزلەيدىغان بۇ مۇلازىم بالىنىڭ زېرەكلىكىدىن رازى بولۇپ قالدى.